બંધારણ ચર્ચા : આ ગઝલમાં –કણું, સંભા-રણું, ઘણું, ટાં-કણું, ખોવા-પણું, બા-રણું, માં-ગણું એમ કાફિયા લીધા છે. એટલે કે કાફિયા –અણુ- કહેવાય. આખી ગઝલમાં કવિએ કાફિયા પાસેથી જે કામ લીધું છે તે કાબિલે દાદ છે. આ ગઝલમાં કવિએ રદીફ લીધી નથી માટે આ ગઝલ ને ‘ગૈરમુરદ્દ્ફ’ ગઝલ કહેવાય છે. બહુ પ્રચલિત રમલ છંદમાં લખેલી છે જેનું બંધારણ છે; ગાલગાગા ગાલગાગા ગાલગા. પ્રથમ શેર મત્લા છે અને બીજો શેર પણ મત્લા બનેલો છે માટે આવા બીજા મત્લાના શેરને સાની મત્લો પણ કહેવાય છે.